**Telki Község**

**Polgármestere**

**Előterjesztés**

**A Telki Áfonya utca közterületi részének hasznosításáról**

**Az előterjesztés mellékletei:** 3 db

**Az előterjesztést tárgyalja**: ------

**Az előterjesztés elfogadása**: egyszerű többségű szavazatot igényel.

Telki Község Önkormányzat tulajdonát képezi a Telki 788 hrsz-ú 4054 m2 alapterületű kivett közút művelési ágú ingatlan. Az elmúlt években egyre gyakrabban tapasztalható, hogy egyre több ingatlan-tulajdonos van, aki az Áfonya utcai ingatlanok mögötti közterületi zöldsávból saját használatra területet használ, vagy hosszabb esetben elkerít, illetve ott valami felépítményt helyez el.

A KOKUKK Egyesület tavaszi falubejárást követően a közterület-felügyelő a területet végig járva minden illegális területhasználót felszólított az eredeti állapot helyreállításra.

Néhány ingatlantulajdonos ezt követően kérelemmel fordult az önkormányzathoz, hogy a fennálló állapotot fennmaradásához az önkormányzat járuljon hozzá.

A Telki Áfonya u.12. szám alatti ingatlan tulajdonosa kérelmét ( aki az érintett területen napelem konzolokat helyezett el ) a képviselő-testület már a tavalyi évben tárgyalta. A képviselő-testület akkor 37/07.(III.29.) Öh. számú határozatával úgy foglalt állást, hogy megvizsgálja meg a jelenlegi útnak minősülő terület, zöld területé történő átminősítés lehetőségét.

Jelen állapotában ne fogadja be a kérelmező indítványt, csak ha az összeg ingatlantulajdonos közösen tesz javaslatot a terület megvásárlására. Az ingatlantulajdonos 2018.áprilisában kelt levelében jelezte, hogy nem sikerült az ingatlantulajdonosokkal egyeztetni, így nem tud a terület közös hasznosításáról, megvásárol nyilatkozni, de a saját ingatlana mögött található és általa használt terület megvásárlását, hosszú távú bérletének lehetőségét kérelmezné.

Az ingatlantulajdonos az adott ingatlanrészen található zöldnövényzetet, az elmúlt hónapokban engedély nélkül megritkította, több fát megvágtak majd egy vélhetően napkollektor elhelyezésére szolgáló panelt helyeztek el a területen. Lakossági bejelentés alapján megindult vizsgálat során az érintett ingatlantulajdonos a mellékelt beadványt nyújtotta be, melyben kérelmezte a terület használatára vonatkozó területhasználat engedélyezését, illetve a terület megvásárlását.

Tekintettel arra, hogy a megvásárolni kívánt ingatlanterület -közterület- forgalomképtelen önkormányzati tulajdon, ezért annak elidegenítéséhez, a telekalakítási eljárás lefolytatásához az önkormányzat vagyonáról és a vagyonhasznosítás szabályairól szóló 24/2011.(XI.01.)15/2013. önkormányzati rendelet módosítása szükséges. Az ingatlant forgalomképtelen vagyoni körből a forgalomképes vagyoni körbe kell átsorolni. A vagyonrendelet értelmében a tulajdonosi jogokat gyakorló Képviselő- testület indokolt esetben dönthet a vagyontárgy forgalomképességének megváltoztatásáról.

Telki, 2018. június 22.

Deltai Károly

polgármester

**1.**

**Határozati javaslat**

**Telki község**

**Képviselő-testülete**

**/ 2018. (VI. .) Öh. számú**

**határozata**

**Áfonya utca mögötti közterületi ingatlanok megvásárlásáról, hasznosításáról**

Telki község önkormányzat képviselő-testülete úgy határoz, hogy a Telki 776/2 hrsz-ú ingatlan tulajdonosa által a Telki 788 hrsz-ú történő területhasználathoz hozzájárul.

A területhasználati díj mértékét…. Ft-ban határozza meg.

Határidő: ………….

Felelős: Polgármester

**2.**

**Határozati javaslat**

**Telki község**

**Képviselő-testülete**

**/ 2017. (III. .) Öh. számú**

**határozata**

**A Telki Áfonya utca közterületi részének hasznosításáról**

Telki község önkormányzat képviselő-testülete úgy határoz, hogy a Telki 776/2 hrsz-ú ingatlan tulajdonosa által a Telki 788 hrsz-ú történő területhasználathoz nem járul hozzá.

Határidő: ………….

Felelős: Polgármester

**3.**

**Határozati javaslat**

**Telki község**

**Képviselő-testülete**

**/ 2018. (VI. .) Öh. számú**

**határozata**

**Áfonya utca mögötti közterületi ingatlanok megvásárlásáról, hasznosításáról**

Telki község önkormányzat képviselő-testülete úgy határoz, hogy a Telki, Áfonya u. 20 (…….hrsz ) ingatlan tulajdonosa által benyújtott kérelmet támogatja és hozzájárul az érintett területen található vadháló kerítés fennmaradásához.

Határidő: ………….

Felelős: Polgármester